CELEX: 32015R0615
Language: sl
Date: 2015-04-20 00:00:00
Title: Izvedbena uredba Sveta (EU) 2015/615 z dne 20. aprila 2015 o izvajanju Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali

21.4.2015   
            
            
               SL
            
            
               Uradni list Evropske unije
            
            
               L 102/29
            
         IZVEDBENA UREDBA SVETA (EU) 2015/615
   z dne 20. aprila 2015
   o izvajanju Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 560/2005 z dne 12. aprila 2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali (1) ter zlasti člena 11a(5) in (6) Uredbe,
   ob upoštevanju naslednjega:
   
               (1)
            
            
               Svet je 12. aprila 2005 sprejel Uredbo (ES) št. 560/2005.
            
         
               (2)
            
            
               Svet je pregledal seznam iz Priloge IA k Uredbi 560/2005 v skladu s členom 11a(6) Uredbe (ES) št. 560/2005.
            
         
               (3)
            
            
               Svet je ugotovil, da bi bilo treba omejevalne ukrepe, uvedene z Uredbo(ES) št. 560/2005, v zvezi z osebami s seznama iz Priloge IA ohraniti za pet oseb s seznama.
            
         
               (4)
            
            
               Splošno sodišče je v svoji sodbi z dne 14. januarja 2015 v zadevi T-406/13 (2) razveljavilo Izvedbeno uredbo Sveta (EU) št. 479/2014 (3) o izvajanju Uredbe (ES) št. 560/2005, v tistem delu, ki se nanaša na Marcela Gossia. Zaradi te razveljavitve bi bilo treba vnos v zvezi z Marcelom Gossiem črtati iz Priloge IA k Uredbi (ES) št. 560/2005.
            
         
               (5)
            
            
               Odbor za sankcije, ustanovljen v skladu z Resolucijo Varnostnega sveta Združenih narodov (ZN) 1572 (2004) o Slonokoščeni obali, je 26. februarja 2015 črtal eno osebo s seznama oseb, za katere veljajo ukrepi iz odstavkov 9 in 12 navedene resolucije. Vnos v zvezi s to osebo bi bilo treba črtati iz Priloge I k Uredbi (ES) št. 560/2005.
            
         
               (6)
            
            
               Odbor za sankcije je poleg tega posodobil druge vnose v zvezi z osebami, za katere veljajo ukrepi iz odstavkov 9 in 12 Resolucije Varnostnega sveta ZN 1572 (2004).
            
         
               (7)
            
            
               Seznam oseb, za katere veljajo omejevalni ukrepi, iz prilog I in IA k Uredbi (ES) št. 560/2005 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga I k Uredbi (ES) št. 560/2005 se nadomesti z besedilom iz Priloge I k tej uredbi.
   Člen 2
   Priloga IA k Uredbi (ES) št. 560/2005 se spremeni, kot je določeno v Prilogi II k tej uredbi.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 20. aprila 2015
      
         
            Za Svet
         
         
            Predsednica
         
         F. MOGHERINI
      
   
   
      (1)  UL L 95, 14.4.2005, str. 1.
   
      (2)  Sodba z dne 14. januarja 2015 v zadevi T-406/13, Gossio proti Svetu.
   
   
      (3)  Izvedbena uredba Sveta (EU) št. 479/2014 z dne 12. maja 2014 o izvajanju Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali (UL L 138, 13.5.2014, str. 3).
   
      PRILOGA I
      
         
            „PRILOGA I
            
               Seznam fizičnih ali pravnih oseb ali subjektov iz členov 2, 4 in 7
            
            1.   Ime: CHARLES BLÉ GOUDÉ
            Naziv: N/A Uvrstitev na seznam: N/A Datum rojstva: 1.1.1972 Kraj rojstva: (a) Guibéroua, Gagnoa, Slonokoščena obala (b) Niagbrahio/ Guiberoua, Slonokoščena obala (c) Guiberoua, Slonokoščena obala Verjeten vzdevek: (a) Génie de kpo (b) Gbapé Zadi Manj verjeten vzdevek: Général Državljanstvo: Slonokoščene obale Št. potnega lista: (a) 04LE66241, izdan 10.11.2005 v Slonokoščeni obali (veljaven do: 9.11.2008) (b) AE/088 DH 12, izdan 20.12.2002 v Slonokoščeni obali (veljaven do: 11.12.2005) (c) 98LC39292, izdan v Slonokoščeni obali (veljaven do: 23.11.2003) Nacionalna matična št.: N/A Naslov: (a) Yopougon Selmer, Bloc P 170, Abidžan, Slonokoščena obala (b) c/o Hotel Ivoire, Abidžan, Slonokoščena obala c) Cocody (predmestje), Abidžan, Slonokoščena obala (naslov naveden v potovalni listini št. C2310421, izdani v Švici dne 15.11.2005 in veljavni do 31.12.2005) Datum uvrstitve na seznam: 7.2.2006.
            
               Dodatne informacije:
            
            Povzetek razlogov za uvrstitev na seznam: Vodja COJEP (Mladi patrioti), večkratni javni pozivi k nasilju zoper objekte in osebje Združenih narodov ter tujce; vodenje nasilnih dejanj pouličnih milic in udeležba pri teh dejanjih, med drugim pri pretepanju, posilstvih in izvensodnih pobojih; ustrahovanje Združenih narodov, Mednarodne delovne skupine (IWG), politične opozicije in neodvisnih medijev; sabotaže zoper mednarodne radijske postaje; oviranje delovanja IWG, Operacije Združenih narodov v Slonokoščeni obali (UNOCI), francoskih sil in mirovnega procesa, kot je opredeljen z Resolucijo 1643 (2005).
            3.   Ime: EUGÈNE N'GORAN KOUADIO DJUÉ
            Naziv: N/A Uvrstitev na seznam: N/A Datum rojstva: (a) 1.1.1966 b) 20.12.1969 Kraj rojstva: Slonokoščena obala Verjeten vzdevek: N/A Manj verjeten vzdevek: N/A Državljanstvo: Slonokoščene obale Št. potnega lista: 04 LE 017521, izdan 10.2.2005 (veljaven do: 10.2.2008) Nacionalna matična št.: N/A Naslov: N/A Datum uvrstitve na seznam: 7.2.2006
            
               Dodatne informacije:
            
            Povzetek razlogov za uvrstitev na seznam: Vodja Zveze domoljubov za popolno osvoboditev Slonokoščene obale (UPLTCI). Večkratni javni pozivi k nasilju zoper objekte in osebje Združenih narodov ter tujce; vodenje nasilnih dejanj pouličnih milic in udeležba pri teh dejanjih, vključno s pretepanji, posilstvi in izvensodnimi poboji; oviranje delovanja IWG, UNOCI, francoskih sil in mirovnega procesa, kot je opredeljen z Resolucijo 1643 (2005).
            4.   Ime: MARTIN KOUAKOU FOFIÉ
            Naziv: N/A Uvrstitev na seznam: N/A Datum rojstva: 1.1.1968 Kraj rojstva: BOHI, Slonokoščena obala Verjeten vzdevek: N/A Manj verjeten vzdevek: N/A Državljanstvo: Slonokoščene obale Št. potnega lista: N/A Nacionalna matična št.: (a) 2096927, izdana 17.3.2005 v Burkina Fasu (b) CNB N.076, izdana 17.2.2003 v Burkina Fasu (potrdilo o državljanstvu Burka Fasa) (c) 970860100249, izdana 5.8.1997 v Slonokoščeni obali (veljavna do: 5.8.2007) Naslov: N/A Datum uvrstitve na seznam: 7.2.2006
            
               Dodatne informacije:
            
            Ime očeta: Yao Koffi FOFIE. Ime matere: Ama Krouama KOSSONOU.
            Povzetek razlogov za uvrstitev na seznam: Poveljujoči naddesetnik ‚Novih sil‘ na območju Korhogo. Sile pod njegovim poveljstvom so v nasprotju s konvencijami o človekovih pravicah in mednarodnim humanitarnim pravom novačile otroke vojake, izvajale ugrabitve, prisilno delo, spolno zlorabljanje žensk, samovoljne aretacije in izvensodne poboje; oviranje delovanja IWG, UNOCI, francoskih sil in mirovnega procesa, kot je opredeljen z Resolucijo 1643 (2005).
            5.   Ime: LAURENT GBAGBO
            Naziv: N/A Uvrstitev na seznam: N/A Datum rojstva: 31.5.1945 Kraj rojstva: Gagnoa, Slonokoščena obala Verjeten vzdevek: N/A Manj verjeten vzdevek: N/A Državljanstvo: Slonokoščene obale Št. potnega lista: N/A Nacionalna matična št.: N/A Naslov: N/A Datum uvrstitve na seznam: 30.3.2011
            
               Dodatne informacije:
            
            Povzetek razlogov za uvrstitev na seznam: Nekdanji predsednik Slonokoščene obale: oviranje mirovnega in spravnega procesa, nepriznavanje izida predsedniških volitev.
            6.   Ime: SIMONE GBAGBO
            Naziv: N/A Uvrstitev na seznam: N/A Datum rojstva: 20.6.1949 Kraj rojstva: Moossou, Grand-Bassam, Slonokoščena obala Verjeten vzdevek: N/A Manj verjeten vzdevek: N/A Državljanstvo: Slonokoščene obale Št. potnega lista: N/A Nacionalna matična št.: N/A Naslov: N/A Datum uvrstitve na seznam: 30.3.2011.
            
               Dodatne informacije:
            
            Povzetek razlogov za uvrstitev na seznam: Predsednica parlamentarne skupine Ljudske fronte Slonokoščene obale (FPI): oviranje mirovnega in spravnega procesa, javno spodbujanje sovraštva in nasilja.
            8.   Ime: DÉSIRÉ TAGRO
            Naziv: N/A Uvrstitev na seznam: N/A Datum rojstva: 27.1.1959 Kraj rojstva: Issia, Slonokoščena obala Verjeten vzdevek: N/A Manj verjeten vzdevek: N/A Državljanstvo: Slonokoščene obale Št. potnega lista: AE 065FH08 Nacionalna matična št.: N/A Naslov: N/A Datum uvrstitve na seznam: 30.3.2011
            
               Dodatne informacije:
            
            Umrl 12.4.2011 v Abidžanu.
            Povzetek razlogov za uvrstitev na seznam: Generalni sekretar tako imenovanega predsedstva Laurenta Gbagboja: sodelovanje v nelegitimni vladi Laurenta Gbagboja, oviranje mirovnega in spravnega procesa, nepriznavanje izida predsedniških volitev, sodelovanje pri nasilnem zatiranju ljudskih gibanj.“
         
      
   
   
      PRILOGA II
      V Prilogi IA k Uredbi (ES) št. 560/2005 se črta vnos v zvezi z naslednjo osebo:
      Marcel GOSSIO.